На основу члана 48. Став 3. и чланом 50. Став 3.Закона о ученичком и студентском стандарду („ Сл. Гласник РС“, број: 18/2010,55/2013,27/2018 –др.закон и 10/2019) и члана 12. став 2. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018),а у складу са чланом 18 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на 69 електронској седници одржаној дана 04.06.2025-06.06.2025године, донео је следеће

**МИШЉЕЊЕ**

**о**

**разрешењу и именовању чланова управног одбора**

**Студентског културног центра у Новом Саду из реда оснивача**

**I**

Национални савет словачке националне мањине даје **позитивно мишљење** за:

* разрешење председника и чланова Управног одбора Студентског културног центра у Новом Саду, из реда оснивача, због истека мандата:

предсеник, Даница Урдаревић дипломирани новинар из Новог Сада, чланови: Даринка Коровљев, доктор наука физичког васпитања и спорта из Новог Сада, Љубиша Николин, дипломирани нновинар из Новог Сада и Лазар Слепчев, професор филозофије из Бегеча.

* Предложене кандидате за Управни одбор Студентског културног центра у Новом Саду, из реда оснивача: за председника, Боривој Швоња, мастер економије из Новог Сада; чланови: Боромир Мијатовић, економиста из Новог Сада, Емилија Марић, дипломирани менаџер из Новог Сада и Александра Рајак, професор разредне наставе из Футога.

 **II**

Одлуку доставити председнику Националног савета словачке националне мањине ради одобравања на првој наредној седници.

***Образложење***

Покрајински секретаријат за високо образовање и научноистраживачку делатност је у складу са чланом 48. Став 3. и чланом 50. Став 3.Закона о ученичком и студентском стандарду („ Сл. Гласник РС“, број: 18/2010,55/2013,27/2018 –др.закон и 10/2019) дана 26.05.2025. године доставио Савету захтев за давање мишљења за разрешење и именовање чланова Управног одбора Студентског културног центра у Новом Саду, из реда оснивача.

Извршни одбор разматрао је на 69. електронској седници, одржаној од 04.06.2025-06.06.2025 године, достављени захтев.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења гласало је 6 чланова Извршног одбора од укупног броја присутних. За давање негативног мишљења гласало је 0 чланова. Уздржаних није било. Један члан није гласао.

У складу са горе наведеним, а на основу одредаба члана 48. Став 3. и чланом 50. Став 3.Закона о ученичком и студентском стандарду („ Сл. Гласник РС“, број: 18/2010,55/2013,27/2018 –др.закон и 10/2019) и члана 12. став 2. тачка 3. Закона о националним саветима националних мањина, донета је одлука из диспозитива.

Број: 01 – 62/2025-04

Датум: 06.06.2025

Место: Нови Сад

ПРЕДСЕДНИК ИЗВРШНОГ ОДБОРА

Елена Турански с.р.

ПРЕДСЕДНИЦА НАЦИОНАЛНОГ САВЕТА СЛОВАЧКЕ

НАЦИОНАЛНЕ МАЊИНЕ

Душанка Петрак